	— Аз… трябва да глътна малко свеж въздух — промълви тя. Шериам понечи да се изправи, както и Сюан, но тя им махна да си останат на местата. — Не, ще изляза сама — каза им тя припряно. — Сюан, разбери всичко, което Шериам знае за тия котки… Светлина, имам предвид десетте Сестри. — Двете я зяпнаха, но слава на Светлината, не понечиха да я последват, когато откачи фенера от куката и се забърза навън.